OpenLLM-France/wikimedia huggingface dataset:
# Wang Hui (Dinastia Qing)

    Advertiment: existeix un Wang Hui, intel·lectual i professor i de llengua xinesa.
Wang Hui (xinès simplificat: 王翚; xinès tradicional: 王翬; pinyin: Wáng Huī) fou un pintor paisatgista xinès nascut el 1632 a Changshu província de Jiangsu i mort el 1717.
Wang Hui fou un dels denominats “Quatre Wang” (grup integrat per aquest autor, Wang Shimin, Wang Jian, Wang Hui i Wang Yuanqi) que significava l'ortodòxia artística durant la darrera dinastia Ming i la nova dinastia Qing. Essent Wang Hui el més conegut amb obres repartides entre diversos museus del món (com Pequín, Xangai i Taipei). Quan pintava muntanyes verticals amb pinzellades intenses per reproduir les forces de la natura, s'inspirava en el mestre Guan Tong del segle x, Una de les seves obres més conegudes és l'encàrrec que li va fer l'emperador regent Kangxi en els seus viatges al sud de la Xina (1684 i 1689). L'any 2008 diversos museus van cedir obres al Metropolitan Museum of Art de Nova York per a l'exposició "Paisatges clars i radiants”: l'art de Wang Hui (1632-1717)".

## Bibliografia

* ”Landscapes Clear and Radiant: The Art of Wang Hui (1632–1717)“ de Wen C. Fong, Chin-Sung Chang, Maxwell K. Hearn, 2013 | ISBN 0300200048 | ISBN 978-0300200041

## Enllaços externs

* http://www.metmuseum.org/toah/hi/hi_wangh.htm
Sobre l'exposició “Paisatges clars i radiants” del Metropolitan Museum of Art de Nova York:
* http://www.metmuseum.org/toah/hd/wang/hd_wang.htm
* https://artepedrodacruz.wordpress.com/page/10/
# Wang He (esportista)

* Per altres persones anomenades igual, vegeu Wang He.
    En aquest nom xinès, el cognom és Wang.
Wang He (9 de novembre de 1988 a Beijing) és un mariner esportista xinès que va competir per l'Equip Xina en les Jocs Olímpics d'Estiu del 2008.

## Actuacions principals

* 2005 Club Reial Nàutic Canadenc;
* 2005 Escola d'Esports Sènior de Hainan;
* 2006 Equip nacional

## Enllaços externs

* Fitxa a la web de l'equip nacional Arxivat 2012-04-28 a Wayback Machine. (anglès)
# Wasfi al-Tall

Wasfi al-Tall, conegut sovint com a Wasfi Tel (1919, Arapkir - 28 de novembre de 1971) fou un polític de Jordània, primer ministre del país tres vegades, assassinat el 1971 per l'organització palestina Setembre Negre al Caire. Va néixer en un poble kurd avui a Turquia, sent fill del poeta patriota Mustafà Wahbi al-Tall i de mare kurda. Es va criar a Irbid al nord de Transjordània d'on era el seu pare. Diplomat el 1938 va estudiar a la Universitat Americana de Beirut i es va diplomar en ciències el 1941. El 1942 es va allistar a l'exèrcit britànic a Palestina. Després de la guerra va lluitar amb la Djaysh al-Inkadh (Exèrcit de l'Alliberament) finançada per la Lliga Àrab per oposar-se a la partició de Palestina. Es va casar el 1951 amb un dona nascuda a Alep a Síria, de nom Sadiyya Djabri, que abans havia estat casada amb el nacionalista palestí Musa al-Alami. Va criticar al president egipci Gamal Abdel Nasser el que va cridar l'atenció de la corona jordana i el 1959 fou nomenat director de la Ràdio de Jordània. El 28 de gener de 1962 fou nomenat primer ministre sense haver estat mai ministre, exercint el càrrec més d'un any, fins al 21 d'abril de 1963; va seguir una política de fidelitat a la monarquia i oposició al nacionalisme àrab i palestí. Fou nomenat primer ministre per segona vegada el 14 de febrer de 1965, exercint aquesta vegada més de dos anys, fins al 4 de març de 1967. El rei el va designar per tercer cop al càrrec el 28 d'octubre de 1970 i se'l suposa el cervell de la guerra que Jordània va llençar contra les forces palestines estacionades al país, a les que va delmar i va expulsar del territori nacional (setembre de 1971). El 28 de novembre de 1971, en revenja, quatre militants de l'organització palestina «Setembre Negre» formada arran de la guerra del mes de setembre com a branca separada d'al-Fatah, el van assassinar a l'hotel Sheraton del Caire a Egipte on havia anat per assistir a la cimera de la Lliga Àrab; un dels militants es va acotxar i va llepar la sang de Wasfi Tel que corria pel marbre. El quatre homes foren alliberats sota fiança i van poder sortir d'Egipte.

## Referències

* Lloc web del primer ministre de Jordània
* Enciclopèdia de l'Islam, XI, 173 i 174
# Villayerno Morquillas

Villayerno Morquillas és un municipi de la província de Burgos a la comunitat autònoma de Castella i Lleó. Forma part de la comarca d'Alfoz de Burgos.

## Demografia

Evolució demogràfica :
| 1991 | 1996 | 2001 | 2004 |
| 132 | 141 | 185 | 191 |
# Virtus Pallacanestro Bologna

La Virtus Pallacanestro Bologna és un club italià de basquetbol de la ciutat de Bolonya. La temporada 2019-2020 participa en la lliga italiana i en l'Eurocup.

## Història

L'històric club de Bolonya va ser fundat el 1922 i és per palmarès un dels clubs més prestigiosos d'Itàlia i Europa. Ha guanyat 15 lligues italianes, 8 copes, 2 Eurolligues i 1 Recopa d'Europa com a títols més destacats. Ha estat conegut pel nom comercial dels diferents patrocinadors que ha tingut com ara: Sinudyne, Granarolo, Knorr, Buckler i Kinder.

## Jugadors històrics

* Roberto Brunamonti
* Sasha Danilovic
* Emanuel Ginobili
* Antoine Rigaudeau
* Claudio Coldebella
* Marko Jaric
* Zoran Savic
* Walter Magnífico

## Entrenadors històrics

* Ettore Messina
* Dan Peterson

## Palmarès

* 2 Eurolliga de bàsquet: 1997-98, 2000-01.
* 1 Recopa d'Europa de bàsquet: 1989-90.
* 15 Lliga italiana de bàsquet: 1946, 1947, 1948, 1949, 1955, 1959, 1976, 1979, 1980, 1984, 1993, 1994, 1995, 1998, 2001.
* 8 Copa italiana de bàsquet: 1974, 1984, 1989, 1990, 1997 1999, 2001, 2002.
* 1 Supercopa italiana de bàsquet: 1995.

## Enllaços externs

* Pàgina oficial del club
# Walsh

Walsh és una població dels Estats Units a l'estat de Colorado. Segons el cens del 2000 tenia 723 habitants, el 2010 ja no en quedaven només 546. La densitat de població va baixar de 606,9 habitants per km² el 2000 a 471,32 el 2010.Segons el cens del 2000, tenia 302 habitatges, i 189 famílies.
S'hi va establir una oficina de correus el 1926. El nom prové d'un cert senyor Walsh, un funcionari del ferrocarril.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* ↑ «Geographic Comparison Table- Walsh». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 1r agost 2010].
* ↑ «Fact Sheet- Walsh». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 1r agost 2010].
* ↑ Dawson, John Frank. Place names in Colorado: why 700 communities were so named, 150 of Spanish or Indian origin. Denver, CO: The J. Frank Dawson Publishing Co., p. 51.
# Walsdorf (Luxemburg)

Walsdorf (en luxemburguès: Waalsdref; en alemany: Walsdorf) és una vila de la comuna de Tandel situada al districte de Diekirch del cantó de Vianden. Està a uns 35 km de distància de la ciutat de Luxemburg.

## Referències

* ↑ «Walsdorf». [Consulta: 5 octubre 2015].
# Xavier Fonellosa i Casanovas

Xavier Fonellosa i Casanovas (Barcelona, 9 de maig de 1961) és un jugador català de billar de les dècades de 1990 i 2000.
La seva especialitat és el billar artístic, on rivalitzà amb el francès Jean Reverchon per la supremacía mundial. L'any 1995 es proclamà campió de Catalunya, Espanya, Europa i del Món. En total ha estat dos cops campió del món i un cop més d'Europa. Va rebre la medalla al mèrit esportiu espanyol. Formà part del Club Billar Barcelona.

## Palmarès

Font:
* Campionat del Món de billar artístic: 1993 1995 1992 1996 2008 1990 2002
* Campionat d'Europa de billar artístic: 1995 1989 1994 2000 2009 1988 1996 2007

## Referències

* 1 2 3 4 5 «Xavier Fonellosa i Casanovas». Enciclopèdia de l'esport català. Barcelona: Grup Enciclopèdia Catalana.
* ↑ Palmarès Kozoom. 2016-11-25
# Xavier Garriga Paituví

Xavier Garriga Paituví, àlies “Carlos” i “el Secretari” fou militant del Forces Socialistes Federals (FSF) en la comarca del Vallès Oriental (dels anys 1966 al 1969). En aquest grup va conèixer a Santiago Soler Amigó i junts van decidir abandonar-lo. A partir de 1968 va treballar a l'editorial Ariel (en els tallers) a Esplugues del Llobregat i milità a Comissions Obreres d'Arts Gràfiques on arran d'una vaga va ser acomiadat d'aquesta empresa. Després va participar en comissions Obreres de Barris fins al 1969. Més endavant es va preocupar de l'acció teòrica. Va tenir un paper destacat en Edicions Maig 37.
Estudià el batxillerat nocturn a l'Institut Maragall de Barcelona on es van conèixer Salvador Puig i els germans Oriol i Ignasi Solé Sugranyes. Tots ells van participar en la creació del MIL Moviment Ibèric d'Alliberament que va assumir elements marxistes i llibertaris.
El 25 de setembre de 1973 fou detingut juntament amb Salvador Puig Antich en una emboscada policial quan anaven a reunir-se amb Santiago Soler Amigó i torturat. No fou testimoni directe del tiroteig on va morir Francisco Anguas Barragan però va haver de signar una declaració amb falsedats.

## Referències

* ↑ col·lectiu Carlota Tolosa. La torna de la torna. Salvador Puig Antich i el MIL. Barcelona: Editorial Empúries, El col·lectiu Carlota Tolosa està integrat per Ramon Barnils, Elisabet Bonshoms, Montse Majench, Xavier Montanyà, Margarida Palomar, Carles Ruiz, Elisabet Sabartés, Rosa Serra, Carles Serrat i Dolors Tubau 1999, p.23. ISBN 8475966535.

## Bibliografia

* El Movimiento Ibérico de Liberación, Salvador Puig Antich y los GARI de Telesforo Tajuelo.París. Ruedo Ibérico, 1977. pàgs .53 i 87.
# Williams (Arizona)

Williams és una ciutat dels Estats Units a l'estat d'Arizona. Segons el cens del 2007 tenia 3.270 habitants.

## Demografia

Segons el cens del 2000, Williams tenia 2.842 habitants, 1.057 habitatges, i 733 famílies La densitat de població era de 25,2 habitants/km².
Dels 1.057 habitatges en un 36,2% hi vivien nens de menys de 18 anys, en un 51,1% hi vivien parelles casades, en un 13,3% dones solteres, i en un 30,6% no eren unitats familiars. En el 26,6% dels habitatges hi vivien persones soles l'11,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,69 i el nombre mitjà de persones que vivien en cada família era de 3,24.
Per edats la població es repartia de la següent manera: un 29,8% tenia menys de 18 anys, un 8,6% entre 18 i 24, un 28,3% entre 25 i 44, un 22,2% de 45 a 60 i un 11,1% 65 anys o més.
L'edat mediana era de 35 anys. Per cada 100 dones de 18 o més anys hi havia 96,4 homes.
La renda mediana per habitatge era de 32.455 $ i la renda mediana per família de 39.063 $. Els homes tenien una renda mediana de 27.237 $ mentre que les dones 25.162 $. La renda per capita de la població era de 16.223 $. Aproximadament el 9,9% de les famílies i el 12,8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Williams». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 17 juliol 2010].
* ↑ «Geographic Comparison Table- Williams». American Fact Finder. Oficina del Cens dels Estats Units, 12-01-2010.
# Wabi-sabi

El wabi-sabi (en kanji: 侘寂) és una categoria estètica japonesa que fa referència a aquelles coses que tenen un acabat rústic, a tot allò que és incomplet, no permanent i imperfecte. Està fonamentat en els preceptes zen de la simplicitat, humilitat, naturalitat, melangia, etc. Aquesta estètica sorgeix de la cerimònia del te japonesa. És l'estètica dels objectes que envelleixen, fets amb materials orgànics i que amb el pas del temps tenen vida pròpia. Formen part del wabi-sabi el metall rovellat, el cànem, la ceràmica, la fusta i tot allò que mostra el pas del temps.

## Referències

* Leonard Koren, Wabi-Sabi, para Artistas, Diseñadores,Poetas y Filósofos, Sd Edicions, Barcelona, 2006.
* Juniper, Andrew. Wabi Sabi: The Japanese Art of Impermanence. Tuttle Publishing, 2003. ISBN 0-8048-3482-2.
* Powell, Richard R.. Wabi Sabi Simple. Adams Media, 2004. ISBN 1-59337-178-0.
* Crowley, James and Sandra. Wabi Sabi Style. Gibbs Smith, Publisher, 2001. ISBN 1-58685-753-3.
* "General Remarks on Japanese Art Culture" in Suzuki, Daisetz T.. Zen and Japanese Culture. MJF Books, 1959. ISBN 1-56731-124-5.

## Enllaços externs

* Japanese Aesthetics, Wabi-Sabi, and the Tea Ceremony
* Wabi-sabi influence en Wiki i extreme programming
# Waccho

Waccho (? - vers 530) fou un rei dels longobards del començament del segle vi.
Era fill de Zucchilo, i va usurpar el tron assassinant (o fent assassinar) al seu oncle el rei Tatto (vers 510); el fill d'aquest, Hildegis, i després un net, refugiats amb els gèpides, van intentar sense èxit diverses vegades expulsar-lo del poder; aquestos fets estarien a l'origen del conflicte que va oposar després a gèpides i longobards. Waccho per contra, tenia bones relacions amb els francs i els bavaresos.
Es va casar tres vegades:
* Amb Ranigonda, filla de Basin, rei dels turingis;
* Amb Austricusa, filla d'Elemund, rei dels gèpides (i germana d'Ostrogota), amb la que va tenir a:
** Wisigarda, casada amb el rei dels francs Teodebert I;
** Waldrada, casada successivament al fill d'aquest darrer, el rei Teodebald, i després amb Clotari I, que la va repudiar per donar-la com esposa a Garibald I de Baviera. Par aquesta unió Waccho va esdevenir més tard l'avi de Teodelinda de Baviera, futura reina dels longobards d'Itàlia.
* Salinga, filla del rei dels hèruls, amb la que va tenir a:
* Gualtari, el seu successor.
Waccho va morir en data desconeguda en tot cas abans del 539. El va succeir el seu fill Gualtari.

## Referències

* Gianluigi Barni, La Conquête de l'Italie par les Lombards, VIe siècle, les événements. Le Mémorial des Siècles, Editions Albin Michel, París (1975) (ISBN 2226000712)
* Pau el Diaca, Historia Longobardorum, vers 784/799
# Wasp

«Wasp» té aquests significats:
* Personatges de ficció:
** de Marvel Còmics:
*** Wasp (Marvel Comics) introduït el 1963
*** Nadia van Dyne introduït el 2016
** Lisbeth Salander amb el malnom Wasp
* Pel·lícules:
** Ant-Man and the Wasp, pel·lícula de superherois
** Wasp Network, pel·lícula dramàtica
* Miscel·lània:
** Wasp Motorcycles, fabricant de sidecars anglès
** Proteïna de la síndrome de Wiskott-Aldrich, proteïna condeguda com a WASp
** London Wasps, club de rugbi anglès
** Pratt & Whitney R-2800 Double Wasp, motor radial d'aviació
* Estrelles:
** WASP-1
** WASP-1b
** WASP-3
** WASP-3b
** WASP-4
** WASP-4b
** WASP-5
** WASP-5b
** WASP-7
** WASP-7b
** WASP-12
** WASP-12b
** WASP-17
** WASP-17b
# WorldPride Madrid 2017

El WorldPride Madrid 2017 és la cinquena edició del WorldPride celebrada amb motiu del Dia Internacional de l'Orgull LGBT. Se celebra a la ciutat espanyola de Madrid del 23 de juny al 2 de juliol del 2017. Aquesta edició del Dia de l'Orgull a Madrid també coincideix amb la 24ª edició de l'Europride, que té lloc per segona vegada a la capital espanyola (després del 2007).

## Elecció

A la 30ª conferència anual de l'InterPride, celebrada a l'octubre del 2013 a la ciutat de Boston, l'organització d'InterPride va votar per establir el títol "WorldPride" i l'hi va atorgar a la ciutat de Madrid.
Les ciutats candidates per organitzar l'esdeveniment de 2017 van ser Berlín, Sydney i Madrid, però aquesta última va guanyar-ho per unanimitat a la votació de les més de 80 delegacions d'arreu del món que es van ajuntar a la ciutat de Boston. Això es va produir quan Berlin i Sidney no van superar les fases prèvies a l'elecció.
La reeixida candidatura de Madrid va ser presentada per representants de l'Oficina de Turisme de la Ciutat de Madrid, Miguel Sanz, i els membres de l'Associació d'Empresaris i Professionals per a Gais, Lesbianes, Bisexuales i Transexuales de Madrid (AEGAL). El membre de AEGAL, Juan Carlos Cano, va manifestar: «la llibertat, el respecte i la igualtat de drets està en l'esperit de la World Pride».

## Vegeu també

* Orgull crític
# Ángela Moreno de Farro

Ángela Moreno de Farro (1824 - ?) va ser una actriu i cantant d'òpera i sarsuela espanyola.
Va néixer el 1824, però es desconeix el lloc de naixement. Va ser filla de de la cantant d'òpera Benita Moreno, destacada per ser de les primeres a cantar les obres de Rossini a Espanya, i distingida amb la seva germana Francisca pel rei Ferran VII. Era neta Francisco Javier Moreno, primer violí de cambra de l'infant Gabriel de Borbó. En l'àmbit personal, va contraure matrimoni amb l'empresari operístic José Farro.
Va rebre la seva formació musical a Itàlia. Va sortir a escena per primera vegada el 13 de desembre de 1842 al Teatre de la Cruz de Madrid. Durant les dècades de 1840 i 1850, va ser membre de les companyies de diversos teatres, com el Teatre del Campillo de Granada (1843-1844, 1847-1848, 1856-1857), del Teatre del Circo de Madrid (1844-1845, 1850-1852), el darrer incorporada per mediació de la seva germana Luisa Santamaría. Encara que pràcticament sempre apareix com a contralto, només l'estiu de 1847 va interpretar el paper de Griselda a Ernani, destinat sempre a sopranos, i a partir de la dècada de 1850, que s'incorpora al moviment de sarsuela, actua sempre com a soprano. Hom afirma que era una de les actrius més aplaudides i que tenia una veu excel·lent.
En algun moment es trasllada a Cuba, on actua al Teatre Tacón de L'Havana, on es va estrenar l'himne gallec. El 1856 va tornar a actuar a Granada, on va despertar molt d'interès per part del públic, i el 1857-1858 va formar part de la companyia formada per l'empresari Ramón Carsi, juntament amb la seva germana i altres destacats actors. Es desconeixen la data i lloc de mort, i només Baltasar Saldoni la cita al seu diccionari com a cantant de teatre el 1859.

## Referències

* 1 2 Cuevas Romero, Sara; Japón Ruiz, Diego; Cuevas Romero, José María. «La educación musical de la mujer española en el siglo XIX». A: Logros y retos: Actas del III congreso universitario nacional "Investigación y género" (en castellà). Sevilla: Universitat de Sevilla, 2011, p. 413, 420.
* 1 2 Alén Garabato, Pilar «Benita y las Moreno. Vidas sin contar». El Correo Gallego, 28-08-2021.
* 1 2 3 4 5 6 Oliver García, José Antonio. El teatro lírico en Granada en el siglo XIX (1800-1868) (tesi) (en castellà). Granada: Universitat de Granada, 2012, p. 92, 199, 210, 288, 291.
* 1 2 Cotarelo y Mori, Emilio. Historia de la zarzuela, o sea el drama lírico en España, desde su origen a fines del siglo XIX (en castellà). Madrid: ICCMU, 2000, p. 360.
* ↑ Carmena Millán, Luis. Crónica de la ópera italiana en Madrid: desde 1738 hasta nuestros días (en castellà). Madrid: Instituto Complutense de Ciencias Musicales, 2002, p. 132.
* 1 2 Cotarelo y Mori, Emilio «Ensayo histórico sobre la Zarzuela o sea el drama lírico español desde su origen a fines del siglo XIX». Boletín de la Academia Española, vol. 22, 1935, pàg. 113, 116.
* ↑ Saldoni Remendo, Baltasar. Diccionario biográfico-bibliográfico de efemérides de músicos españoles (en castellà). vol. 4. Madrid: Imprenta de D. Antonio Pérez Dubrull, 1881, p. 219.
# West Kittanning

West Kittanning és una població dels Estats Units a l'estat de Pennsilvània. Segons el cens del 2000 tenia 1.199 habitants.

## Demografia

Segons el cens del 2000, West Kittanning tenia 1.199 habitants, 544 habitatges, i 354 famílies. La densitat de població era de 1.157,3 habitants/km².
Dels 544 habitatges en un 24,6% hi vivien nens de menys de 18 anys, en un 53,5% hi vivien parelles casades, en un 8,8% dones solteres, i en un 34,9% no eren unitats familiars. En el 32,2% dels habitatges hi vivien persones soles el 21% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,2 i el nombre mitjà de persones que vivien en cada família era de 2,75.
Per edats la població es repartia de la següent manera: un 20,2% tenia menys de 18 anys, un 6,3% entre 18 i 24, un 27,8% entre 25 i 44, un 20,3% de 45 a 60 i un 25,4% 65 anys o més.
L'edat mediana era de 42 anys. Per cada 100 dones de 18 o més anys hi havia 80,2 homes.
La renda mediana per habitatge era de 32.850$ i la renda mediana per família de 41.458$. Els homes tenien una renda mediana de 31.587$ mentre que les dones 22.708$. La renda per capita de la població era de 18.112$. Entorn del 6% de les famílies i el 7,5% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- West Kittanning». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 10 agost 2010].
* ↑ «Geographic Comparison Table- West Kittanning». American Fact Finder. Oficina del Cens dels Estats Units, 12-01-2010.
# Walter William Spencer Cook

Walter William Spencer Cook (Boston, 1888 — vaixell que feia recorregut Barcelona-Nova York, 1962) va ser un hispanista, medievalista i historiador de l'art nord-americà. Se li sol citar com Walter W. S. Cook o simplement com Walter Cook.
Va estudiar en la Phillips Academy i a la Universitat Harvard després de participar en la Primera Guerra Mundial. Amb el Archaeological Institute of America va investigar a França i Espanya. Es va doctorar amb un estudi de la pintura romànica catalana, dirigit per Chandler R. Post (Romanesque Panel Painting in Catalonia, Harvard University, 1924). Del mateix any és la seva monografia The Stucco Altar-frontals of Catalonia (Princeton University Press).
Des de 1926 va ser professor de la New York University, on va fundar el Institute of Fine Arts (1932) i va ser chairman del departament de Belles arts (1929). Va tenir un paper destacat en la introducció de l'escola germànica de la historiografia de l'art als Estats Units. A Espanya, va ser membre de l'Institut Amatller d'Art Hispànic (Barcelona), membre corresponent de l'Institut d'Estudis Catalans (1946), de les acadèmies de Bones Lletres (1954) i Belles arts de Barcelona, de la Societat Arqueològica Lul·liana (Mallorca) i director corresponent del Centre de Cultura Valenciana. Se li va confiar, al costat de Josep Gudiol, un tom d'Ars Hispaniae, sent dels pocs autors estrangers en aquesta prestigiosa publicació.

## Referències

* ↑ «dictionaryofarthistorians.org». Arxivat de l'original el 2016-06-29. [Consulta: 23 maig 2016].
* ↑ «Walter William Spencer Cook». Gran Enciclopèdia Catalana. Barcelona: Grup Enciclopèdia Catalana.
# Çerkes Reşit

Çerkes Reşit (pronunciat Txerkes Reixit) fou un guerriller turc fill d'un granger circassià d'Emre a la província de Bursa. Va néixer el 1869 segons unes fonts i el 1877 segons d'altres. Era el més gran de tres germans.
Va lluitar a Líbia i als Balcans, i aquí va arribar a comandant en cap adjunt del govern provisional de Tràcia Occidental (setembre de 1913). Va ser després diputat per Saruhan a la darrera cambra otomana i a la primera nacionalista (establerta a Ankara). Després de la derrota del seu germà Çerkes Ethem a Kütahya el 29 de desembre de 1920, va fugir a Grècia (5 de gener de 1921) i poc després fou denunciat per l'assemblea com a traïdor i proscrit. Va quedar exclòs de l'amnistia establerta pel tractat de Lausana de 1923 (en total els exclosos foren 150). Després de viure un temps a Grècia, Alemanya i alguns països àrabs, es va establir a Amman a Jordània junt amb el seu germà Ethem.
El 1935 fou empresonat acusat de conspirar contra Ataturk. Va tornar a Turquia després de la victòria del Partit Democràtic el 1950, i va morir a Ankara el 1951.

## Referències

Encyclopaedia of Islam, Brill Publishers, Leiden, s.v. «Čerkes Edhem».